
Igényérvényesítés társasházi közös költség követelés esetében

Magyarország lakásállományának jelentős hányada társasházi formában működik. A társasházközösség zavartalan működésének elengedhetetlen feltétele, hogy a tulajdonostársak a közös költséget határidőben megfizessék.
Jelen dolgozat elsődleges célja mindamellett, hogy bemutatom a közös költség behajtás érekében a jelenlegi jogszabályi keretein belül alkalmazható igényérvényesítés eszközeit és azok gyakorlatban történő alkalmazhatóságát, rámutatni a jogintézmény hiányos szabályozásából fakadó komoly társadalmi problémára, mégpedig a társasházak ’adósságcsapdájára.’
Dolgozatom fókuszában a közös költség nemfizetésből eredő társasházakat érintő gazdasági probléma áll, amely orvosolására felvázoltak a társasházi törvény és a társasház szervezeti- és működési szabályzata által biztosított igényérvényesítés jogi eszközeit, így különösen a közös képviselet nyilatkozata alapján történő jelzálogjog bejegyzését, illetőleg a jelzálogjog megterheléséről rendelkező közgyűlési határozat.
A társasház követelését fizetési meghagyásos eljárásban is érvényesítheti, végső esetben pedig az adóssal szemben közvetlen bírósági peres eljárásban is felléphet.
Álláspontom szerint a közös költség követelés biztosítékául szolgáló jelzálogjog nem biztosítja a hátralék megtérülését, ezért mindenféleképpen ajánlott a társasháznak az illetékes közjegyző előtt fizetési meghagyás kibocsátására irányuló kérelem benyújtása.
A hatékonyabb igényérvényesítés kialakítása érdekében egyes eljárásokra kiterjedően javaslatokat tettem, hogy miként lehetne megkönnyíteni vagy miként kellene szabályozni a társasház követeléskezelését.
Végezetül arra a megállapításra jutottam, hogy a jelenleg rendelkezésre álló és dolgozatomban részletesen kifejtett igényérvényesítési eljárások nem biztosítják a társasházak követeléseinek eredményes megtérülését, csak arra nyújtanak segítséget, hogy a társasház a nemfizető adósokkal szemben miként, milyen eljárási eszközt választva lépjen fel. Továbbra is nyitott kérdésként kezelendő, hogy egyáltalán mikor fog megtérülni a társasház követelése, vagy továbbra is folytatódnak a hátralékos tulajdonostársakkal szembeni sikertelennek bizonyuló fellépések sokasága.
Tehát mindenképp indokolt lenne a társasházak jogi szabályozásának újragondolása mellett a társasház követeléskezelésére vonatkozó hatékonyabb jogi megoldások kialakítása. 



